Kyllä, voit jakaa BMW Digital Keyn ja BMW Digital Key Plusin helposti muille henkilöille ja antaa heille näin BMW-autosi käyttöoikeuden*. Kun luot pääavaimen älypuhelimesi My BMW -sovelluksella, voit kutsua enintään viisi henkilöä autosi digitaalisen avaimen käyttäjiksi. Kutsutut henkilöt tarvitsevat yhteensopivan älypuhelimen BMW Digital Keyn asentamiseksi. He eivät tarvitse BMW ID -tunnusta tai My BMW -sovellusta. BMW Digital Key on kutsumasi henkilön käytettävissä heti, kun hän hyväksyy sen. Voit perua lähettämäsi kutsut milloin tahansa auton monitoiminäytön tai My BMW -sovelluksen kautta ja poistaa käyttöoikeuden saaneet henkilöt älypuhelimen kautta. Jos käyttöoikeus poistetaan auton kautta, BMW Digital Key poistuu kyseisen henkilön käytöstä välittömästi. Jos käyttöoikeus poistetaan älypuhelimen kautta, BMW Digital Key on kyseisen henkilön käytettävissä siihen saakka, kunnes auto avataan seuraavan kerran jollain toisella avaimella. Halutessasi voit määrittää BMW Digital Key -avaimiin käyttäjäkohtaisia rajoituksia, kuten rajoittaa hevosvoimia tai huippunopeutta. Pääavaimen haltijana voit siirtää digitaalisen avaimen kätevästi uuteen älypuhelimeen ja säilyttää samalla muille henkilöille jakamasi digitaaliset avaimet. Kun henkilö, jolle olet jakanut digitaalisen avaimen, ottaa käyttöönsä uuden älypuhelimen, pääavaimen haltijan täytyy kutsua hänet uudelleen digitaalisen avaimen käyttäjäksi. * BMW Digital Keyn jakaminen muiden henkilöiden kanssa on tällä hetkellä mahdollista vain Apple iPhonea käytettäessä.